दीर्घकालिक उपाय (Long-Term Solutions) तेजी से किये जा सकने वाले उपाय (Quick fixes) घरेलू उपचार
अगर आपको अक्सर चक्कर आते रहते हैं तो अचानक से कोई मूवमेंट नही करना चाहिए क्योंकि तेजी से मूवमेंट करने पर आपका ब्लडप्रेशर भयंकर रूप से बढ़ सकता है | आप जब भी उठे या बैठे, तो अगर संभव हो तो आपको किसी मजबूत और स्थिर सतह को पकड़ के धीरे-धीरे, और सतर्कता के साथ कोई भी हरकत करनी चाहिए |  जब आप सुबह बिस्तर से उठें, तो कई स्टेजों में उठने की कोशिश करें | सबसे पहले आपको बिस्तर से धीरे-धीरे उठना चाहिए और उसके बाद अपने पैर फर्श पर रखने चाहिए | धीरे-धीरे खड़े हों लेकिन उससे पहले एक पल के लिए गहरी साँस लें और रिलैक्स हो जाएँ | अगर आप बैठने की अवस्था में हों और उस अवस्था से खड़े होने की अवस्था में आयें तो सबसे पहले अपने पैरों को हिलाएं | ऐसा करने से आपके शरीर में रक्त का प्रवाह सुचारू रूप से होगा और चक्कर कम आयेंगे | द्रव्य की कमी से आपके ब्लडप्रेशर पर बुरा प्रभाव पड़ सकता है और आपको चक्कर आ सकते हैं | इसलिए हर दिन 6-8 गिलास पानी पियें और शरीर में पानी की कमी ना होने दें | अगर आपको पहले से ही पानी की कमी महसूस हो रही हो तो कोई स्पोर्ट्स ड्रिंक लें | सिर्फ पानी से आपको उतना लाभ नहीं होगा जितना इन पेयों में मौजूद इलेक्ट्रोलाइट्स से क्योंकि वो आपके शरीर में द्रव्य की कमी को तेजी से दूर कर देते हैं | कुछ अवस्थाओं में ज्यादा नमक ग्रहण करने पर भी आपको लाभ हो सकता है | कई बार किसी वायरल बीमारी, जैसे फ्लू या कोल्ड के कारण भी आपको चक्कर आने की समस्या हो सकती है | अगर आप अच्छी तरह आराम करें तो चक्कर आना कम हो जाएगा और आपके स्वास्थ्य में तेजी से सुधार होगा | हालाँकि ये बात आपको अजीब लग सकती है लेकिन आपको जब-जब चक्कर आये, उसे डायरी में नोट कर लेने से आप ये समझ सकेंगे कि कौन सी बातें चक्कर आने का कारण बनती हैं और भविष्य में आप ऐसे काम करना बंद कर सकते हैं जिनसे आपको चक्कर आते हों | उदाहरण के लिए, भूखे रहने पर आपको चक्कर आ सकता है, काफी तेजी से खड़े होने पर, या बहुत गर्म पानी से नहाने पर भी आपको चक्कर आ सकता है | इसलिए चक्कर आने के कारणों का पता करके आप पहले से ही चक्कर आने की समस्या का समाधान कर सकते हैं | अगर आपको अक्सर चक्कर आते हों तो ऊँची एड़ी के जूते-चप्पल पहनना आपके लिए ठीक नही है | फ्लैट जूतों से आपके शरीर में संतुलन बना रहता है और आपका पोस्चर ठीक रहता है जिसे आपका मस्तिष्क आसानी से समझ सकता है | अगर आप चक्कर आने के कारण गिर जाते हैं तो फ्लैट जूते पहने हुए रहने पर आपके टखने में मरोड़ नहीं आती है | चक्कर आने से जुड़ी एक बहुत बड़ी परेशानी ये है कि सर घूमने जैसा एहसास होने पर आप गिर कर अपनेआप को जख्मी कर सकते हैं | अगर आप चक्कर आने की समस्या से पीड़ित हैं तो आपको अपने घर या ऑफिस के वातावरण को समझना चाहिए, उसे अपने अनुकूल बनाना चाहिए, और खुद भी उसके अनुसार इस तरह ढल जाना चाहिए कि चक्कर आने पर आपको कम-से-कम परेशानी हो |  ऐसे इलेक्ट्रिक तारों को अलग हटा दें जिनमे आप चक्कर आने पर उलझ के गिर सकते हों | अँधेरे के कारण आपका मस्तिष्क भ्रमित ना हो जाए, इसके लिए नाईट-लाइट्स का प्रयोग करें | ऐसे मोटे कारपेटों का प्रयोग ना करें जिनसे आपके पैरों के लिए स्थिति और पोस्चर में बदलाव रजिस्टर करना मुश्किल हो जाए | मोशन सिकनेस के लिए आने वाले टेबलेटों को लेकर आप चक्कर की बीमारी के लक्षणों को कम कर सकते हैं | आप मोशन सिकनेस के लिए बिना डॉक्टर की सलाह के, आमतौर पर मिलनेवाली दवाईयों का प्रयोग कर सकते हैं, या फिर डॉक्टर की सलाह से ज्यादा पॉवर वाली दवाईयाँ भी ले सकते हैं | मोशन सिकनेस की दवाईयों में ये दवाईयाँ सम्मिलित हैं:  डिमेनहायड्रिनेट (Dimenhydrinate (ड्रेमामाइन (Dramamine)) | यह बाजार में टेबलेट, लिक्विड, और सपोजिटरी फॉर्म में उपलब्ध है और शायद ये सबसे ज्यादा लोकप्रिय एंटीमेटिक और एंटी-नौजिअ दवा है | मेक्लिज़ीन (Meclizine (बोनीन (Bonine)): यह दवा 12 साल या उससे कम उम्र के बच्चे को नहीं दी जानी चाहिए क्योंकि यह कितनी सुरक्षित है, इस बात की अभी तक ठीक से जांच नही हो सकी है |  डाइफेनहाईड्रामाइन (Diphenhydramine (बेनाड्रील (Benadryl)): हालाँकि ये दवा एंटीहिस्टामाइन के रूप में दाद-खाज, खुजली के उपचार के लिए ज्यादा प्रसिद्ध है, लेकिन सामान्यत: डाइफेनहाईड्रामाइन का प्रयोग मोशन सिकनेस के इलाज में होता है और ये आसानी से हर जगह उपलब्ध भी है | चक्कर अक्सर ब्लडप्रेशर कम होने के कारण आते हैं, इसलिए ऐसी चीजों का उपयोग कम-से-कम मात्रा में करें जिनसे रक्तप्रवाह बाधित होता है, जैसे कैफीन, तंबाकू, अल्कोहल, और प्रतिबंधित ड्रग्स | कई बार चक्कर आना किसी ज्यादा गंभीर बीमारी का लक्षण होता है | अगर आपको अक्सर चक्कर आते हैं या चक्कर काफी देर तक आते रहते हैं तो डॉक्टर से सलाह लें | डॉक्टर कुछ टेस्ट परफॉर्म करके किसी छुपी हुई गंभीर बीमारी का पता लगा सकते हैं | चक्कर आना इन बीमारियों का लक्षण हो सकता है:  इनर इयर संबंधी समस्या, जैसे लैब्रिन्थीटिस, बीपीपीवी (BPPV) | कोई एंग्जायटी डिसऑर्डर, जैसे पोस्ट-ट्रॉमेटिक स्ट्रेस डिसऑर्डर | हृदय गति से संबंधित समस्या, जैसे एट्रीअल फैब्रिलेशन (atrial fibrillation) | पी.ओ.टी.एस (P.O.T.S.) या सर्कुलेटरी सिस्टम से संबंधित कोई और समस्या | सिंकोप | अक्सर चक्कर तभी आता है जब आप खड़े हों या इधर-उधर घूम रहे हों | अगर आपको चक्कर आने या सर भारी लगने के शुरूआती लक्षण दिखने लगें, तो आप तुरंत बैठ जाएँ या लेट जाएँ | ऐसा करने से चक्कर आना कम हो सकता है और गिर के चोट लगने का डर भी दूर होगा |  अगर आप बैठ रहे हैं तो अपने सर को अपने पैरों के बीच रखने की कोशिश करें | ऐसा करने से मस्तिष्क की ओर होने वाले रक्त संचार में वृद्धि होती है | इसी तरह लेटने पर भी समान परिणाम मिलेंगे |  1-2 मिनट के लिए बैठे या लेटे रहें, या तब तक बैठे/लेटे रहें जबतक चक्कर आना बंद ना हो जाए | अक्सर चक्कर आने का कारण शरीर में पानी की कमी हो जाना होता है | सामान्यतया पानी की कमी तब होती है जब आप पर्याप्त मात्रा में पानी नहीं ले रहे होते हैं, या व्यायाम करने के दौरान, या व्यायाम के बाद होने वाली पानी की कमी को पूरा नहीं कर पाते हैं | आपको चक्कर तब भी आ सकता है जब आप उल्टी, दस्त, या बुखार से पीड़ित हों क्योंकि इन बीमारियों के कारण आपके शरीर में द्रव्य की काफी कमी हो सकती है | जब चक्कर आना थोड़ा कम हो जाए तब आपको ज्यादा मात्रा में पानी और दूसरे द्रव्यों का सेवन करना चाहिए | अगर बहुत ज्यादा पानी पीना आपके लिए मुश्किल हो रहा हो तो दूसरे द्रव्यों का सेवन करें जैसे एनर्जी ड्रिंक्स, थोड़ी सी चीनी के साथ गर्म चाय, तरह-तरह के सूप और शोरबे, या फलों के पतले किये हुए जूस | ब्लड सुगर का स्तर कम होने पर भी आपको चक्कर आ सकता है, खास तौर पर अगर आपको डायबिटीज की बीमारी हो | जब भी आपको चक्कर आये, आप शीघ्र खाया जा सकने वाला कोई नाश्ता ले लें, खास तौर से ऐसा नाश्ता जिसमें कार्बोहाइड्रेट और चीनी की मात्रा ज्यादा हो | अगर आप एक चॉकलेट या बनाना बार खा लें तो ये आपके लिए काफी अच्छा रहेगा | तेजी से घूमते समय चक्कर ना आये, इसके लिए कई डांसर अपना ध्यान किसी खास स्थान या निशान पर केन्द्रित करते हैं | यही तरीका वो लोग भी अपना सकते हैं जिनको अक्सर चक्कर आते रहते हैं | अगर आप किसी खास स्थान/निशान पर ध्यान केन्द्रित करें, जैसे छत की किसी दरार पर या फर्श पर गंदगी के कारण बने किसी धब्बे पर, तो चाहे आपका शरीर आपको ऐसा संकेत दे रहा हो कि आप हिल रहे हैं, लेकिन आपकी ज्ञानेन्द्रियाँ आपको ये महसूस कराएंगी कि वास्तव में ऐसा कुछ नहीं हो रहा है | चक्कर आना कई बार एंग्जायटी अटैक का लक्षण होता है | अक्सर जब एंग्जायटी अटैक आते हैं तो ऐसा महसूस होता है कि आप पूरी साँस नहीं ले पा रहे हैं | लेकिन वास्तविक समस्या ये होती है कि आप बहुत ज्यादा साँस लेने की कोशिश कर रहे होते हैं | अगर ऐसा है तो धीरे-धीरे, गहरी साँस लेने की कोशिश करें | ऐसा करने से आपका मन शांत होगा और आपको ऐसा कम महसूस होगा कि आपको चक्कर आ रहा है | अगर आपको चक्कर आने का एहसास हो रहा हो तो तेज चमक वाली रौशनी, या टेलीविज़न और लैपटॉप से आने वाली रौशनी से दूर रहें |  तेज चमक वाली रौशनी से आपका ध्यान भटक सकता है और चक्कर आने की समस्या गंभीर हो सकती है | किसी अँधेरे कमरे में बैठने या लेटने की कोशिश करें, या एक या दो मिनट के लिए अपनी आँखें बंद कर लें | एप्ले मन्यूवर, सर और गर्दन को हिलाने-डुलाने और झुकाने का व्यायाम है जिसका प्रयोग चक्कर के लक्षणों के उत्पन्न होने पर ट्रीटमेंट के लिए किया जाता है | इसमें कैल्शियम क्रिस्टल डेब्रीज (calcium crystal debris) जो चक्कर लाते हैं, उनको इनर इअर (inner ear) के किसी स्थान पर सरका दिया जाता है जहाँ ये चक्कर के लक्षण उत्पन्न नहीं कर पाते हैं | एप्ले मन्यूवर परफॉर्म करने के लिए:  बैठ जाएँ और अपने सर को क्षैतिज अवस्था में प्रभावित कान की तरफ 45 डिग्री पर झुका दें | अपने सर को 45 डिग्री के घुमाव पर झुलाते हुए क्षैतिज अवस्था में लेट जाएँ | एक या दो मिनट के लिए इसी अवस्था में रहें | आप ये महसूस करेंगे कि चक्कर आना कम हो गया है | अपने सर को उस कान की तरफ 90 डिग्री एंगल में घुमाएँ जो कान अप्रभावित है | अप्रभावित कान की तरफ सर को लुढ़काते रहें | आपकी फर्श की तरफ देखने जैसी अवस्था हो जानी चाहिए | इस अवस्था को बनाये रखें: आप चक्कर आने के दूसरे अटैक का अनुभव कर सकते हैं, लेकिन यह एक मिनट के अंदर समाप्त हो जाना चाहिए | धीरे-धीरे बैठने वाली अवस्था में आ जाएँ | सैकड़ों सालों से अदरक का प्रयोग अनगिनत प्राकृतिक उपचारों में किया जाता रहा है जिसमें चक्कर और मितली आने के उपचार भी सम्मिलित हैं | यह कोई बकवास हर्ब नहीं है – वैज्ञानिक अनुसंधानों से यह सिद्ध हो चुका है कि अदरक में चक्कर के शुरूआती लक्षणों के प्रकट होते ही इस रोग को समाप्त कर सकने की क्षमता होती है, और इसके साथ-साथ यह भी सिद्ध होता है कि अदरक के प्रयोग से मस्तिष्क में रक्त का प्रवाह सुचारू रूप से होने लगता है और इस कारण भी चक्कर की समस्या का निदान होता है, क्योंकि मस्तिष्क में रक्त के प्रवाह का बाधित होना भी चक्कर आने का एक कारण है | जिंजर को अपने डाइट में सम्मिलित करने के कुछ तरीके आगे बताये गए हैं:  जिंजर सप्लीमेंट्स को कैप्सूल के रूप में लेना | ताजे जिंजर रूट के एक छोटे से टुकड़े को चबाना | जिंजर एल (ginger ale) या जिंजर टी पीना | जिंजर टी बनाने के लिए एक कप उबले पानी में अल्प मात्रा में ताजा जिंजर रूट डालें | जिंजर कैंडी या जिंजर लालीपाप कुतर कर या चूस कर खाएं | अगर लो ब्लड प्रेशर के कारण चक्कर आ रहे हों तो सेलरी जूस से इस परेशानी को दूर किया जा सकता है | सेलरी जूस आप किसी हेल्थ फ़ूड स्टोर से ले सकते हैं या किसी जूसर का प्रयोग करके ताज़ा सेलरी जूस भी बना सकते हैं | दो छोटे चम्मच एप्पल सीडर विनेगर को दो छोटे चम्मच शहद के साथ एक गिलास गर्म या ठंडे पानी में मिलाकर दिन में तीन बार लें | इससे ब्लड प्रेशर सही होता है और चक्कर आना भी कम होता है | अगर आपको आयरन की कमी से होने वाली एनीमिया की बीमारी के कारण चक्कर आते हों तो आपको आयरन सप्लीमेंट लेने की जरूरत पड़ सकती है | आपको ध्यान देना चाहिए कि कहीं एनीमिया के दूसरे लक्षण जैसे थकान, सर में दर्द या रुक-रुक के सांस ले पाना, इत्यादि भी तो उत्पन्न नहीं हो रहे हैं | किसी भी आयरन सप्लीमेंट को लेना शुरू करने से पहले डॉक्टर से सलाह जरूर लें | यह एक तरह का पेड़ होता है जिसका कई प्रकार की दवाईयों में प्रयोग होता है | गिंगको बिलोबा से चक्कर आने की समस्या में लाभ होता है क्योंकि इससे इनर इयर में रक्तप्रवाह सुचारू रूप से होता है | यह टेबलेट, लिक्विड एक्सट्रेक्ट, और सूखी पत्ती के रूप में उपलब्ध है | चक्कर की बीमारी के ईलाज के लिए फीवरफ्यू एक बहुत अच्छा हर्ब है | इससे सिर्फ माइग्रेन ही दूर नहीं होता, बल्कि इससे आपके इनर इअर की सूजन में भी कमी आती है और रक्त का प्रवाह तेज होता है | ये सप्लीमेंट कैप्सूल, टेबलेट, और लिक्विड एक्सट्रेक्ट के रूप में मिलते हैं |
धीरे-धीरे चले-फिरें: रोज जो द्रव्य आप ग्रहण करते हैं, उसकी मात्रा बढ़ाएं: खूब आराम करें: चक्कर आने की समस्या के लिए एक डायरी मेन्टेन करें: सपाट जूते पहनें: अपने वातावरण को अनुकूल बनायें और खुद भी उसके अनुसार ढलें: मोशन सिकनेस (motion sickness) की दवा लें: ऐसी चीजों का उपयोग ना करें जिनसे रक्तप्रवाह बाधित होता हो: ध्यान दें कि कहीं ज्यादा गंभीर बीमारियों के लक्षण तो प्रकट नहीं हो रहे हैं: बैठ जाएँ या लेट जाएँ: पानी पियें: कुछ खाएं: किसी खास स्थान/निशान पर ध्यान केन्द्रित करें: गहरी साँस लें: तेज चमक वाली रौशनी से दूर रहें: एप्ले मन्यूवर (Epley maneuver) परफॉर्म करें: अदरक का प्रयोग करें: सेलरी जूस पीना: शहद और सीडर विनेगर को पियें: कोई आयरन सप्लीमेंट लें: गिंगको बिलोबा (gingko biloba) लें: फीवरफ्यू लें:
https://www.wikihow.com/Stop-Dizziness https://www.wikihow.com/Stop-Dizziness https://www.wikihow.com/Stop-Dizziness
Finding Long-Term Solutions Trying Quick Fixes Using Home Remedies